GPD=Gallon Per Day (gallon per nap)
A víztisztító vagy az RO membrán kapacitását mutatja. Azt, hogy hány gallon vizet képes megtisztítani naponta a víztisztító.(1 gallon = 3.78 liter)
Mivel a víztisztítók legkisebb keresztmetszete az RO membrán, ezért az RO membrán kapacitása meghatározza a víztisztító kapacitását.
Egy 50 GPD-s membrán egy nap alatt 190 liter vizet képes megtisztítani, folyamatosan üzemelve.
A leggyakoribb membránkapacitások 50-500 GPD közöttiek.
A kisebb kapacitású víztisztítók 50-75 GPD értékű membránnal szereltek. A magasabb kapacitású víztisztítók általában 100GPD-s membránt használnak. Az átfolyós rendszerekbe alkalmazzák a nagyobb kapacitású membránokat, melyek méretben is nagyobbak és akár ezekből többet is beépít a gyártó a készülékbe.
Minél nagyobb az RO membrán GPD értéke, annál több vizet képes szolgáltatni egységnyi idő alatt.
Ez akkor számít, amikor aláteszed az edényt a tisztavíz csapnak, hogy főzéshez engedj tiszta vizet.
Az, hogy mennyi időt kell várnod, mire kifolyik a szükséges mennyiség, elsősorban a membrán GPD értékétől függ.
Sok RO membrán gyártó van, neves és egyik legjobb minőséget képviseli az Amerikai Down cég Fimtech membránjai. A minőség az árban is jelentkezik. A gyártó hologramos matricával és részletes termék matricával látja el membránjait, mert gyakran hamisítják.